блаже́ни су́ть соверше́ннѡ упражня́ющіися илѝ въ повинове́ніи кому́либо дѣ́ятельному и безмо́лвствующу по ра́зуму, илѝ въ безмо́лвіи и безпопече́ніи ѿ всѣ́хъ повину́яся во́ли бж҃іей, со извѣ́ствомъ и совѣ́томъ иску́сныхъ во вся́комъ начина́ніи слове́съ и разумѣ́ній, хотя́щіи па́че безъ̑ труда̀ дости́гнути безстра́стія и ра́зума духо́внагѡ соверше́ннымъ по бз҃ѣ упражне́ніемъ, я́коже са́мъ ѻ́нъ чрезъ̑ проро́ка речѐ: упраздни́теся и разумѣ́йте, я́кѡ а́зъ є́смь бг҃ъ